Autoimuninė liga
Autoimuninė liga – liga, pasireiškianti, kai suaktyvinta imuninė sistema ima atakuoti sveikas organizmo ląsteles. Ligšiol nustatyta ne mažiau kaip 80 skirtingų autoimuninių ligų rūšių. Ligos atsiranda sąveikaujant genų ir aplinkos veiksniams, tačiau tikslių priežasčių, kodėl vieni žmonės suserga pastarosiomis ligomis, nenustatyta. Didesnė dalis jomis sergančių asmenų yra moterys. Ligų simptomai gali prislopti, tačiau neretai vėl atsiranda.